***Ενημερωτικό Σημείωμα για τα Έργα Βιοποικιλότητας***

***Πρόγραμμα***

***“ΠΕΡΙΒΑΛΛΟΝ ΚΑΙ ΚΛΙΜΑΤΙΚΗ ΑΛΛΑΓΗ”***

***2021-2027***



***ΟΚΤΩΒΡΙΟΣ 2023***

Το **Πρόγραμμα «Περιβάλλον και Κλιματική Αλλαγή» της Προγραμματικής Περιόδου 2021-2027** εγκρίθηκε με την με **Αριθμό C(2022) 6045 final / 26.8.2022 Εκτελεστική Απόφαση της Ευρωπαϊκής Επιτροπής.**

Το Πρόγραμμα συγχρηματοδοτείται από το Ευρωπαϊκό Ταμείο Περιφερειακής Ανάπτυξης – ΕΤΠΑ και το Ταμείο Συνοχής – ΤΣ και η ***Συνολική Δημόσια Δαπάνη του Προγράμματος*** ανέρχεται σε Π/Υ ***3.606.846.168,00 €.***

Μεταξύ των Στρατηγικών Στόχων του προγράμματος, που ικανοποιούν την αντιμετώπιση αντίστοιχων προκλήσεων για τη χώρα, περιλαμβάνεται και η :

* Η διατήρηση της βιοποικιλότητας και την αειφόρο χρήση των φυσικών πόρων.

Ειδικότερα το Πρόγραμμα ***«Περιβάλλον και Κλιματική Αλλαγή» - ΠΕΚΑ 2021-2027*** περιλαμβάνει την Προτεραιότητα 06 «Προστασία της Βιοποικιλότητας» με συνολική ΣΔΔ Π/Υ = 73.692.264,00 € η οποία συγχρηματοδοτείται από το ΕΤΠΑ, σύμφωνα με τα στοιχεία του παρακάτω πίνακα.

| **ΠΡΟΤΕΡΑΙΟΤΗΤΑ** | **Ειδικοί Στόχοι** | **Πεδία Παρέμβασης (ΠΠ)** | **προΫπολογισμοσ ανα ταμειο / κατηγ. περιφερειασ– Π/υ (σε €)** | | **προΫπολογισμοσ συνολικη σδδ–Π/Υ (σε €)** |
| --- | --- | --- | --- | --- | --- |
| **Προτεραιότητα 6 «*Προστασία της Βιοποικιλότητας*»**  (ΕΤΠΑ) | **ΕΣ 2vii (RSO2.7.)** : Ενίσχυση της προστασίας και της διατήρησης της φύσης, της βιοποικιλότητας και των πράσινων υποδομών, μεταξύ άλλων σε αστικές περιοχές, και μείωση όλων των μορφών ρύπανσης | **ΠΠ 078** :  Προστασία, αποκατάσταση και βιώσιμη χρήση των περιοχών Natura 2000 | ΕΤΠΑ – Μετάβαση | 4.794.682,00 | 24.564.090,00 |
| ΕΤΠΑ – ΛΑΠ | 19.769.408,00 |
| **ΠΠ 079** :  Προστασία της φύσης και της βιοποικιλότητας, φυσική κληρονομιά και φυσικοί πόροι, πράσινες και γαλάζιες υποδομές | ΕΤΠΑ – Μετάβαση | 9.589.359,00 | 49.128.174,00 |
| ΕΤΠΑ – ΛΑΠ | 39.538.815,00 |
| **Συνολικός Π/Υ - Προτεραιότητα 6 «Προστασία της Βιοποικιλότητας»** | | | | | **73.692.264,00** |

**Κύριες Δράσεις που σχεδιάζεται να υλοποιηθούν στην Προτεραιότητα 6 :**

* Καθορισμός στόχων διατήρησης για τις υπολειπόμενες περιοχές κοινοτικού ενδιαφέροντος.
* Ολοκλήρωση Σχεδίων δράσης, ειδών/οικοτόπων και Σχεδίων Διαχείρισης Προστατευόμενων Περιοχών.
* Υποστήριξη του νέου μοντέλου διοίκησης και διαχείρισης των περιοχών Natura.
* Χαρτογράφηση Θαλάσσιων οικοτόπων.
* Εφαρμογή μέτρων διαχείρισης ειδών/οικοτόπων.
* Μέτρα πρόληψης και αντιμετώπισης των επιπτώσεων της κλιματικής αλλαγής σε προστατευόμενα είδη, οικοτόπους και περιοχές.
* Μετριασμός των επιπτώσεων των μεγάλων υποδομών σε περιοχές Natura 2000 και σε είδη/τύπους οικοτόπων κοινοτικού ενδιαφέροντος.

**Δράσεις Βιοποικιλότητας στο Πρόγραμμα «Περιβάλλον και Κλιματική Αλλαγή» 2021-2027**

Στο πλαίσιο της Προτεραιότητας 6 πρόκειται να εξειδικευτούν άμεσα δράσεις, ο Π/Υ των οποίων ανέχεται σε 55,2 % του συνολικού Π/Υ της Προτεραιότητας 6. Συγκεκριμένα προγραμματίζεται άμεσα να εξειδικευθούν οι παρακάτω δράσεις που αφορούν σε έργα βιοποικιλότητας που πρόκειται να τμηματοποιηθούν, καθώς και νέες δράσεις με συνολικό Π/Υ = 40.705.000 €.

**Νέες Δράσεις Βιοποικιλότητας που πρόκειται να εξειδικευθούν**

| **Α/Α** | **Τίτλος Δράσης** | **Πεδία Παρέμβα-σης (ΠΠ)** | **Π/Υ (σε €)** | **Αντικείμενο της Δράσης** |
| --- | --- | --- | --- | --- |
| **1** | Ολοκληρωμένες δράσεις για τη διατήρηση και διαχείριση των περιοχών του δικτύου Natura 2000, των ειδών, των οικοτόπων και των οικοσυστημάτων στην Ελλάδα – Υλοποίηση των Σχεδίων Δράσης για 4 είδη που έχουν θεσμοθετηθεί | 078 | 5.855.000 | Αφορά στην Υλοποίηση των δράσεων που προβλέπονται σε εφαρμογή των διατάξεων των Εθνικών Σχεδίων Δράσης (ΕΣΔ) για είδη και τους τύπους οικοτόπων κοινοτικού ενδιαφέροντος (Οδηγίες 92/43/ΕΟΚ και 2009/147/ΕΚ).  1. ΕΣΔ που έχουν θεσμοθετηθεί από τον 08-2021 (Ομάδα Α):  • Εθνικό Σχέδιο Δράσης για τον τύπο οικοτόπου προτεραιότητας 2250 \*Θίνες των παραλίων με Juniperus spp. (ΦΕΚ B’ 3723/12.08.2021).  • Εθνικό Σχέδιο Δράσης για τα αυτόχθονα είδη πέστροφας στην Ελλάδα (ΦΕΚ B’ 3722/12.08.2021).  • Εθνικό Σχέδιο Δράσης για την θαλάσσια χελώνα Caretta caretta στην Ελλάδα (ΦΕΚ B’ 3678/10.08.2021).  • Εθνικό Σχέδιο Δράσης για τρία πτωματοφάγα είδη ορνιθοπανίδας Γυπαετό (Gypaetus barbatus), Όρνιο (Gyps fulvus) και Μαυρόγυπα (Aegypius monachus) στην Ελλάδα (ΦΕΚ B’ 3663/09.08.2021).  • Εθνικό Σχέδιο Δράσης για το Αγριόγιδο των Βαλκανίων (Rupicapra rupicapra balcanica) (ΦΕΚ B’ 3664/09.08.2021).  2. ΕΣΔ που πρόκειται άμεσα να θεσμοθετηθούν (Ομάδα Β):  • Εθνικό Σχέδιο Δράσης για την καφέ αρκούδα (Ursus arctos).  • Εθνικό Σχέδιο Δράσης για τα είδη φώκαινα (Phocoena phocoena) και ρινοδέλφινο (Tursiops truncatus).  • Εθνικό Σχέδιο Δράσης για τη Μεσογειακή Φώκια (Monachus monachus Hermann, 1779).  • Εθνικό Σχέδιο Δράσης για τo ενδημικό είδος ιχθύος Ladigesocypris ghigii (γκιζάνι). |
| **2** | Διαχειριστικές Δράσεις και Δράσεις Ενημέρωσης, Πληροφόρησης & Προβολής των περιοχών NATURA 2000, στην Περιφέρειας Θεσσαλίας | 078 | 1.700.000 | Η δράση αφορά σε δύο (2) πράξεις, οι οποίες κατά την ΠΠ 2014-2020 εντάχθηκαν στο ΠΕΠ Θεσσαλίας και δύναται να μεταφερθεί στο Πρόγραμμα “Περιβάλλον και Κλιματική Αλλαγή” μετά από διαβούλευση με τον κεντρικό φορέα ΟΦΥΠΕΚΑ.  • Η πράξη με κωδικό ΟΠΣ (mis) 5168332 και με τίτλο “Διαχειριστικές Δράσεις και Δράσεις Ενημέρωσης, Πληροφόρησης & Προβολής των περιοχών NATURA 2000, που βρίσκονται εντός των διοικητικών ορίων της Περιφέρειας Θεσσαλίας” και  • Η πράξη με κωδικό ΟΠΣ (mis) 5168329 και με τίτλο “Δημιουργία Κέντρου Πληροφόρησης Κοιλάδας Τεμπών”.  Το ΠΕΚΑ προβλέπεται να χρηματοδοτήσει τον κεντρικό φορέα ΟΦΥΠΕΚΑ για την υλοποίηση ολοκληρωμένων προγραμμάτων και πλέγματος παρεμβάσεων, τα οποία θα προκύψουν μετά από νέες προτάσεις του και σε εφαρμογή των μέτρων του αναθεωρημένου PAF. |
| **3** | Νέες Διαχειριστικές Δράσεις του ΟΦΥΠΕΚΑ στο πλαίσιο της υλοποίησης ολοκληρωμένων προγραμμάτων και πλέγματος παρεμβάσεων σε εφαρμογή των μέτρων του αναθεωρημένου PAF | 078 | 3.600.000 | Στο πλαίσιο της υλοποίησης ολοκληρωμένων προγραμμάτων και της εφαρμογής των μέτρων του αναθεωρημένου PAF, ο κεντρικός φορέας ΟΦΥΠΕΚΑ σχεδιάζεται να υλοποιήσει, μεταξύ άλλων, τις παρακάτω δράσεις:   * Δασοτεχνικές Μελέτες – Δράσεις. * Μελέτες φέρουσας ικανότητας και σχέδια Διαχείρισης επισκεπτών. * Δράσεις για την αντιμετώπιση της σύγκρουσης κτηνοτροφίας λύκου. * Υλοποίηση Διαχειριστικών Παρεμβάσεων για την Αντιμετώπιση της Διάβρωσης της Αμμολωρίδας Λ/Θ ΚΟΤΥΧΙΟΥ – Αποκατάσταση της περιβαλλοντικής ζημιάς τύπου Οικοτόπου 2110\*2120\* * Παρακολούθηση της Εισροής των Γλυκών Νερών και Φερτών Υλικών στις Λ/Θ του Εθνικού Πάρκου Υγροτόπων Κοτυχίου Στροφυλιάς. |
| **4** | Ολοκληρωμένο Πληροφοριακό Σύστημα διαχείρισης Εκβρασμών Θαλάσσιων Ειδών Πανίδας | 079 | 200.000 | Υλοποίηση του Ολοκληρωμένου Πληροφοριακού συστήματος διαχείρισης Εκβρασμών Θαλάσσιων Ειδών Πανίδας που θα υποστηρίξει το Εθνικό Σύστημα Παρακολούθησης Εκβρασμών Θαλάσσιων Ειδών Πανίδας. |
| **5** | Έλεγχος της παράνομης χρήσης των δηλητηριασμένων δολωμάτων για τη μείωση της θνησιμότητας των πτωματοφάγων πτηνών καθώς και άλλων σημαντικών ειδών | 079 | 2.350.000 | Δράσεις για την υποστήριξη της λειτουργίας των Ειδικών Μονάδων Ανίχνευσης Δηλητηριασμένων Δολωμάτων (ΕΜΑΔΔ) του ΟΦΥΠΕΚΑ που αποτελούν ένα από τα πιο αποτελεσματικά και πρωτοποριακά εργαλεία για την αντιμετώπιση των Δηλητηριασμένων Δολωμάτων (ΔΔ). |
| **ΣΥΝΟΛΙΚΟΣ Π/Υ ΝΕΩΝ ΔΡΑΣΕΩΝ ΒΙΟΠΟΙΚΙΛΟΤΗΤΑΣ ΠΟΥ ΘΑ ΕΞΕΙΔΙΚΕΥΘΟΥΝ ΣΤΟ ΠΡΟΓΡΑΜΜΑ «ΠΕΡΙΒΑΛΛΟΝ ΚΑΙ ΚΛΙΜΑΤΙΚΗ ΑΛΛΑΓΗ» 2021-2027** | | | | **13.705.000** |

**Δράσεις Βιοποικιλότητας για έργα τμηματοποιημένα που πρόκειται να εξειδικευθούν**

Οι παρακάτω δράσεις που πρόκειται να εξειδικευθούν αφορούν σε έργα βιοποικιλότητας τμηματοποιημένα – έργα phasing, δηλαδή σε έργα που είναι ενταγμένα στο ΕΠ-ΥΜΕΠΕΡΑΑ – ΠΠ 2014-2020 και πρόκειται να τμηματοποιηθούν και να υλοποιηθούν σε 2 φάσεις – Φάση Α’ στην ΠΠ 2014-2020 και Φάση Β που θα ολοκληρωθεί στη νέα ΠΠ 2021-2027.

| **Α/Α** | **Τίτλος Δράσης** | **Πεδία Παρέμβα-σης (ΠΠ)** | **Π/Υ (σε €)** | **Αντικείμενο της Δράσης** |
| --- | --- | --- | --- | --- |
| 1 | Ολοκλήρωση Εθνικού Συστήματος Προστατευόμενων Περιοχών και διαχειριστικών δομών περιοχών Natura 2000  Φάση Β | 078 | 12.000.000 | Η φάση Β του έργου που έχει ενταχθεί στο ΕΠ ΥΜΕΠΕΡΑΑ στον ΑΠ 14 με κωδικό ΟΠΣ 5130700 και τίτλο:  «Ολοκλήρωση Εθνικού Συστήματος Προστατευόμενων Περιοχών και διαχειριστικών δομών περιοχών Natura 2000». |
| **2** | Εκπόνηση ΕΠΜ, σχεδίων ΠΔ και Σχεδίων Διαχείρισης για τις περιοχές του Δικτύου Natura 2000 – Φάση Β’ | 078 | 9.000.000 | Η φάση Β των έργων που έχουν ενταχθεί στο ΕΠ ΥΜΕΠΕΡΑΑ :   * στον ΑΠ 12 με κωδικό ΟΠΣ 5001198 και τίτλο: «Εκπόνηση ΕΠΜ, σχεδίων ΠΔ και Σχεδίων Διαχείρισης για τις περιοχές του Δικτύου Natura 2000, σε όλη τη χώρα πλην των Περιφερειών Νοτίου Αιγαίου και Στερεάς Ελλάδας» και προβλεπόμενο Π/Υ = 4.565.967 για τη Φάση Β’ του έργου. * στον ΑΠ 13 με κωδικό ΟΠΣ 5001223 και τίτλο: «Εκπόνηση ΕΠΜ, σχεδίων ΠΔ και Σχεδίων Διαχείρισης για τις περιοχές του Δικτύου Natura 2000, στις Περιφέρειες Νοτίου Αιγαίου και Στερεάς Ελλάδας» και προβλεπόμενο Π/Υ = 1.150.176 για τη Φάση Β’ του έργου. |
| **3** | Εποπτεία και αξιολόγηση του καθεστώτος διατήρησης προστατευόμενων ειδών και οικοτόπων στην Ελλάδα – Φάση Β’ | 078 | 6.000.000 | Η φάση Β του έργου που έχει ενταχθεί στο ΕΠ ΥΜΕΠΕΡΑΑ στον ΑΠ 14 με κωδικό ΟΠΣ 5047786 και τίτλο:  «Εποπτεία και αξιολόγηση του καθεστώτος διατήρησης προστατευόμενων ειδών και οικοτόπων στην Ελλάδα». |
| **ΣΥΝΟΛΙΚΟΣ Π/Υ ΔΡΑΣΕΩΝ ΠΟΥ ΑΦΟΡΟΥΝ ΤΜΗΜΑΤΟΠΟΙΗΜΕΝΑ ΕΡΓΑ ΒΙΟΠΟΙΚΙΛΟΤΗΤΑΣ ΚΑΙ ΘΑ ΜΕΤΑΦΕΡΘΟΥΝ ΣΤΟ ΠΡΟΓΡΑΜΜΑ «ΠΕΡΙΒΑΛΛΟΝ ΚΑΙ ΚΛΙΜΑΤΙΚΗ ΑΛΛΑΓΗ» 2021-2027** | | | | **27.000.000** |