**ΣΥΓΧΡΗΜΑΤΟΔΟΤΟΥΜΕΑ ΕΡΓΑ ΔΙΑΧΕΙΡΙΣΗΣ ΛΥΜΑΤΩΝ του ΕΠ-ΥΜΕΠΕΡΑΑ**

**ΑΠΟΛΟΓΙΣΜΟΣ**

**Ι. Οδηγία 91/271/ΕΟΚ – Απαιτήσεις**

Η εφαρμογή της Οδηγίας 91/271/ΕΟΚ στη χώρα απαιτεί την ολοκλήρωση της κατασκευής των υποδομών διαχείρισης λυμάτων των οικισμών Α’, Β’ και Γ’ Προτεραιότητας.

Δεδομένου ότι η πλήρης συμμόρφωση στις απαιτήσεις και στο χρονοδιάγραμμα της Οδηγίας παρουσιάζει καθυστέρηση, κυρίως όσον αφορά στους οικισμούς Γ’ Προτεραιότητας, εκπονήθηκε «Εθνικό Επιχειρησιακό Σχέδιο για τις Εγκαταστάσεις Επεξεργασίας Λυμάτων στην Ελλάδα, που εξυπηρετούν Οικισμούς Γ’ προτεραιότητας», το οποίο χρηματοδοτήθηκε από τη Γενική Διεύθυνση Περιφερειακής Πολιτικής και Αστικής Ανάπτυξης της Ευρωπαϊκής Επιτροπής.

Αποτελείται από δεκατρία (13) Περιφερειακά Επιχειρησιακά Σχέδια, τα οποία οριστικοποιήθηκαν και εγκρίθηκαν από την αρμόδια Επιτροπή Καθοδήγησης. Στόχος του είναι η βελτίωση του προγραμματισμού και της παρακολούθησης της εφαρμογής των ενεργειών κατασκευής και λειτουργίας των αναγκαίων έργων με βέλτιστη αξιοποίηση των διαθέσιμων πόρων από το ΕΣΠΑ 2014-2020 και συμπληρωματικά από άλλες πηγές χρηματοδότησης

Το Εθνικό Επιχειρησιακό Σχέδιο επικαιροποιήθηκε το έτος 2020 και συμπεριλαμβάνει πλέον το σύνολο των οικισμών της χώρας που εμπίπτουν στις απαιτήσεις της Οδηγίας 91/271/ΕΟΚ. Σύμφωνα με αυτό, στο σύνολο της χώρας έχουν χαρακτηριστεί:

* **19** οικισμοί ως Α’ Προτεραιότητας
* **64** οικισμοί ως Β’ Προτεραιότητας
* **399** οικισμοί ως Γ’ Προτεραιότητας

Με βάση την πρόσφατη (Ιούνιος 2023) Εξαμηνιαία Αναφορά της Επιτελικής Σύνοψης του Εθνικού Επιχειρησιακού Σχεδίου Διαχείρισης Αστικών λυμάτων οικισμών Προτεραιότητας Οδηγίας 91/271/ΕΟΚ, η κατάσταση των τριών κατηγοριών οικισμών προτεραιότητας της χώρας συνοψίζεται ως εξής:

**Από τους 19 οικισμούς Α΄ προτεραιότητας:**

* **16** οικισμοί παρουσιάζονται σε συμμόρφωση με την Οδηγία 91/271/ΕΟΚ.
* **3** οικισμοί δεν είναι σε πλήρη συμμόρφωση με την Οδηγία 91/271/ΕΟΚ. Από αυτούς:
  + **1** οικισμός χαρακτηρίζεται ως «εν δυνάμει συμμορφούμενος» με πλήρεις λειτουργικές υποδομές αλλά ελλιπείς συνδέσεις ή μετρήσεις εκροής. Δεν υπάρχει απαίτηση για υποδομές
  + **2** οικισμοί έχουν απαίτηση για την κατασκευή/ολοκλήρωση νέων υποδομών αποχέτευσης (δίκτυα αποχέτευσης ή/και εγκαταστάσεις επεξεργασίας λυμάτων)

**Από τους 64 οικισμούς Β΄ προτεραιότητας:**

* **55** οικισμοί παρουσιάζονται σε συμμόρφωση με την Οδηγία 91/271/ΕΟΚ.
* **9** οικισμοί δεν είναι σε πλήρη συμμόρφωση με την Οδηγία 91/271/ΕΟΚ. Από αυτούς:
  + **4** οικισμοί διαθέτουν ολοκληρωμένες υποδομές οι οποίες έχουν καταστεί μη λειτουργικές λόγω παλαιότητας. Απαιτούν νέες παρεμβάσεις για να συμμορφωθούν με την Οδηγία.
  + **5** οικισμοί έχουν απαίτηση για την κατασκευή/ολοκλήρωση νέων υποδομών αποχέτευσης (δίκτυα αποχέτευσης ή/και εγκαταστάσεις επεξεργασίας λυμάτων)

**Από τους 399 οικισμούς Γ΄ προτεραιότητας:**

* **181** οικισμοί παρουσιάζονται σε συμμόρφωση με την Οδηγία 91/271/ΕΟΚ.
* **218** οικισμοί δεν είναι σε πλήρη συμμόρφωση με την Οδηγία 91/271/ΕΟΚ. Από αυτούς:
  + **12** οικισμοί χαρακτηρίζονται «εν δυνάμει συμμορφούμενοι» και δεν απαιτούν υποδομές
  + **4** οικισμοί διαθέτουν ολοκληρωμένες υποδομές οι οποίες έχουν καταστεί μη λειτουργικές λόγω παλαιότητας. Απαιτούν νέες παρεμβάσεις για να συμμορφωθούν με την Οδηγία
  + **202** οικισμοί έχουν απαίτηση για την κατασκευή/ολοκλήρωση νέων υποδομών αποχέτευσης (δίκτυα αποχέτευσης ή/και εγκαταστάσεις επεξεργασίας λυμάτων)

**ΙΙ. Προγραμματισμός ΕΠ-ΥΜΕΠΕΡΑΑ**

Με βάση το επικαιροποιημένο Εθνικό Επιχειρησιακό Σχέδιο συμφωνήθηκε ότι από το ΕΠ-ΥΜΕΠΕΡΑΑ συγχρηματοδοτούνται κατά προτεραιότητα υποδομές διαχείρισης λυμάτων, για τον μεγαλύτερο αριθμό οικισμών Προτεραιότητας που δεν έχουν συμμορφωθεί με τις απαιτήσεις της Οδηγίας 91/271 ΕΟΚ.

Πρόκειται για έργα (α) τμηματοποιημένα από ΕΠ της ΠΠ 2007-2013 τα οποία ολοκληρώνονται από πόρους ΕΠ-ΥΜΕΠΕΡΑΑ, (β) νέα έργα που διαθέτουν την αναγκαία ωριμότητα σε επίπεδο μελετών και απαιτούμενων αδειοδοτήσεων που είτε ολοκληρώνονται από πόρους του ΕΠ-ΥΜΕΠΕΡΑΑ, είτε θα τμηματοποιηθούν και θα ολοκληρωθούν με πόρους του ΠΕΚΑ 2021-2027 και κάποιων Περιφερειακών Προγραμμάτων 2021-2027. Αφορούν σε:

* **2** οικισμούς Α΄ Προτεραιότητας στην Περιφέρεια Αττικής (Γέρακας, Παλλήνη)
* **5** οικισμούς Β’ Προτεραιότητας στην Περιφέρεια Αττικής (Μεγάλα Έργα που αφορούσαν στους οικισμούς Κορωπί, Ραφήνα, Αρτέμιδα, Νέα Μάκρη και Μαρκόπουλο)
* **167** οικισμούς Γ’ Προτεραιότητας σε 12 Περιφέρειες της χώρας (όλες πλην της Περιφέρειας Ιονίων Νήσων)

**ΙΙΙ. Προοπτική συγχρηματοδοτούμενων έργων του ΕΠ-ΥΜΕΠΕΡΑΑ**

Λαμβάνοντας υπόψη τα ανωτέρω καθώς και το Σχέδιο Δράσης Αυγούστου 2023 του ΕΠ-ΥΜΕΠΕΡΑΑ, όπου τα σχετικά έργα είναι υπό τη διαχείριση 13 Ενδιάμεσων Φορέων Διαχείρισης του ΕΠ-ΥΜΕΠΕΡΑΑ (την ΕΥΔ/ΠΕΚΑ& ΠΟΛ/ΠΡΟ και από 12 ΕΥΔ/ΠΕΠ), η εικόνα έχει ως εξής:

Στο ΕΠ-ΥΜΕΠΕΡΑΑ είναι **ενταγμένα / υπό ένταξη** 158 **έργα** (MIS) **που αφορούν σε 199 οικισμούς χωρίς πλήρη συμμόρφωση με την Οδηγία 91/271 ΕΟΚ** ως εξής:

* Οι προαναφερόμενοι **2** οικισμοί **Α’ Προτεραιότητας**
* Οι προαναφερόμενοι **5** οικισμοί **Β’ Προτεραιότητας**
* **2** οικισμοί **Β’ Προτεραιότητας** (Μύκονος, Πρέβεζα)οι υποδομές των οποίων απαιτούν παρεμβάσεις λόγω παλαιότητας
* **190** οικισμοί **Γ’ Προτεραιότητας** σε όλες της Περιφέρειες της χώρας πλην της Περιφέρειας Ιονίων Νήσων**, πλήθος που υπερβαίνει κατά 23 οικισμούς τους αρχικά συμφωνηθέντες.**

Επιπλέον, στο ΕΠ-ΥΜΕΠΕΡΑΑ είναι **ενταγμένα/υπό ένταξη** 31 **έργα** **που αφορούν** σε   Προτεραιότητας **σε αναβαθμίσεις / επεκτάσεις υφιστάμενων υποδομών σε 5** συμμορφωμένους οικισμούς Α΄ Προτεραιότητας, **8** συμμορφωμένους οικισμούς Β’ προτεραιότητας και **11** συμμορφωμένους οικισμούς Γ’ **Προτεραιότητας**.

Σε ότι αφορά στην εξέλιξη των έργων και στην προοπτική ολοκλήρωσης τους, ισχύουν τα εξής:

* Από το ΕΠ-ΥΜΕΠΕΡΑΑ εκτιμάται ότι θα ολοκληρωθούν οι υποδομές σε **139** οικισμούς **Γ’ προτεραιότητας** και σε **2** οικισμούς **Β΄ Προτεραιότητας.**
* Στο πλαίσιο του Προγράμματος ΠΕΚΑ 2021-2027 και των ΠΕΠ 2021-2027 εκτιμάται ότι θα ολοκληρωθούν ως τμηματοποιημένα έργα οι υποδομές σε **2** οικισμούς **Α’ Προτεραιότητας, 5** οικισμούς **Β’ Προτεραιότητας, 45** οικισμούς **Γ’ Προτεραιότητας.**

Διερευνάται, ωστόσο, στην παρούσα φάση. η αντιμετώπιση και η προοπτική ολοκλήρωσης υποδομών αποχέτευσης σε 6 οικισμούς Γ’ Προτεραιότητας της Περιφέρειας Θεσσαλίας που επλήγησαν από τις καταστροφικές πλημμύρες του Σεπτεμβρίου 2023. Πρόκειται για τους οικισμούς: Παλαμάς, Φαλάνη, Φάρσαλα, Μουζάκι, Σούρπη και Αμπελώνας.

Τέλος, επισημαίνεται ότι ο τελικός απολογισμός των οικισμών στους οποίους θα έχουν ολοκληρωθεί οι σχετικές υποδομές, σύμφωνα με την Οδηγία 91/271/ΕΟΚ, θα προκύψει κατά την υποβολή της Έκθεσης «κλεισίματος» του ΕΠ-ΥΜΕΠΕΡΑΑ, η οποία θα διαμορφωθεί σύμφωνα με τα προβλεπόμενα στις σχετικές κατευθυντήριες γραμμές.